钦定古今图书集成/明伦汇编/闺媛典/第369卷 > 李楚成妻欧氏
## 钦定古今图书集成/明伦汇编/闺媛典/第369卷 > 李楚成妻欧氏

按《蓬溪县志》：“欧氏，万历中人。生而好静，及笄适李楚
成。后回母家，住宅旁一洞，修行人争顶礼，呼为欧菩
萨。县令以为邪教，逮至，禁之白塔中，绝其饮食，端坐
月馀。后黄太史遗书，遂释回。有彭县巡抚供养之，问
曰：‘汝既与楚为夫妇，亦尽夫妇之道否’？欧答云：‘既为
夫妇，焉有不尽夫妇之道’？又问云：‘色欲大道所忌，何’”
故又染俗缘？答云：“前世姻缘未满。”又叩欧云：“汝既修
行，西来大意若何？”答云：“清静坐，草蒲团，牛归棬，马归
栏。大人问我西来意，水在长江月在天。”